## Dull o Gynllunio Archwilio Mewnol

* 1. Amcan cyffredinol archwilio mewnol yw rhoi sicrwydd annibynnol ynghylch digonolrwydd ac effeithioldeb systemau’r rheolaethau sydd wedi’u sefydlu i reoli risgiau’r sefydliad i gyrraedd nodau sefydliadol a sicrhau atebolrwydd ynghylch cyllid cyhoeddus.
  2. O fewn yr amcan eang hwn, cyfrifoldeb y tîm archwilio mewnol yw adolygu, arfarnu ac adrodd ar y materion a ganlyn:

1. cadernid, digonolrwydd a chymhwysiad rheolaethau ariannol a rheolaethau mewnol eraill y sefydliad;
2. i ba raddau y cydymffurfir ag amcanion, polisïau a gweithdrefnau’r sefydliad;
3. i ba raddau y mae asedau a buddiannau’r sefydliadau wedi’u diogelu;
4. digonolrwydd y systemau sydd ar waith i sicrhau bod y sefydliad yn cael gwerth am arian o’i weithgareddau;
5. dibynadwyedd a digonolrwydd gwybodaeth reoli; ac
6. effeithiolrwydd rheoli risg.
   1. Cafodd y Cynllun Archwilio ei lunio gan ystyried y cyfrifoldebau uchod.
   2. Mae hyn yn cynnwys nodi’r holl feysydd y gellir eu harchwilio. O ran Comisiwn y Cynulliad, mae hyn yn cwmpasu’r holl brosesau a systemau ar draws meysydd gwasanaeth.
   3. Mae ffocws archwilio mewnol ar gyfer 2019-20 yn cynnwys meysydd sydd wedi’u nodi fel risgiau mewn cofrestri risg corfforaethol a/neu ar lefel gwasanaeth, yn ogystal â meysydd sydd wedi’u nodi’n destun pryder mewn adolygiadau archwilio blaenorol neu mewn trafodaethau ag uwch-reolwyr.
   4. Mae’r Cynllun Archwilio ar gyfer 2019-20, yn Atodiad 1, yn cynnwys y brif raglen o adolygiadau newydd a gwaith dilynol, yn ogystal â meysydd allweddol eraill o weithgarwch archwilio mewnol.
   5. Mae’r Comisiwn yn wynebu newid sylweddol yn ystod y flwyddyn nesaf, ac, yn wir, y blynyddoedd y tu hwnt, gan gynnwys ymadael â’r UE a newid cyfansoddiadol arall. Bydd y tîm Archwilio Mewnol yn parhau i sicrhau bod cymorth a sicrwydd yn cael eu darparu yn ôl yr angen – drwy gadw golwg ar fyrddau prosiect, gweithredu fel cyfaill beirniadol a rhoi sicrwydd ad hoc yn ôl yr angen.
   6. Fel Pennaeth Llywodraethu a Sicrwydd, byddaf yn cadw llygad ar nifer o feysydd ac yn rhoi sicrwydd i’r Swyddog Cyfrifyddu ac ACARAC, heb gynnal adolygiadau archwilio mewnol ffurfiol. Mae’r meysydd hyn yn cynnwys y canlynol, ond heb fod yn gyfyngedig iddynt:

* Paratoadau Comisiwn y Cynulliad ar gyfer ymadael â’r UE, gan gynnwys effeithiolrwydd y gwaith cynllunio a’r defnydd o gynlluniau parhad busnes.
* Rhoi sicrwydd annibynnol ynghylch y Cynllun Ymadael Gwirfoddol, gan gynnwys llunio adroddiad unwaith i’r broses hon ddod i ben.
* Sicrhau fy mod yn ymwybodol o adolygiadau eraill a fydd yn digwydd yn ystod y flwyddyn nesaf a chyfrannu atynt. Mae hyn yn cynnwys yr adolygiad cynhwysfawr arfaethedig o Wasanaethau’r Pwyllgorau, fel yr argymhellwyd gan yr adolygiad o gapasiti. Mae’r tîm Archwilio Mewnol yn parhau i fod yn ymrwymedig i sicrhau ein bod yn ymdrin â materion archwilio mewnol yn ddigonol ym mhob agwedd ar Gomisiwn y Cynulliad, a’i fod yn nodi hyn yn ei raglen waith. Rwy’n bwriadu parhau â’r drafodaeth reolaidd â Chyfarwyddwr Busnes newydd y Cynulliad ac ystyried canfyddiadau a chasgliadau’r adolygiad cynhwysfawr a’r ffordd y gallai hyn helpu i lywio’r ffordd yr ydym yn ymdrin â meysydd busnes eraill y Cynulliad mewn cynlluniau archwilio yn y dyfodol.
* Asesu cynnydd Comisiwn y Cynulliad mewn ymateb i argymhellion a wnaed ynghylch urddas a pharch.
* Cynnal adolygiad o effeithiolrwydd y Bwrdd Gweithredol a’r Tîm Arwain, flwyddyn ar ôl eu cyflwyno.
  1. Hefyd, byddaf yn parhau i adolygu’r Cynllun Archwilio Mewnol, gan sicrhau bod cydbwysedd addas yn cael ei daro rhwng gwaith ar yr adroddiad archwilio mewnol a gweithgareddau sicrwydd eraill, a byddaf yn rhoi gwybod i’r Pwyllgor os oes angen gwneud unrhyw newidiadau sylweddol i’r cynllun.
  2. Ar hyn o bryd, mae’r cynllun drafft yn cynnwys amserlen ddangosol lle mae hyn wedi’i chytuno, ond gellir addasu hyn unwaith i’r gwaith cwmpasu ar gyfer pob maes archwilio ddod i ben. Mae’r cynllun archwilio wedi’i ddatblygu i adlewyrchu blaenoriaethau a risgiau presennol, ond, fel y nodir uchod, dylai hefyd fod yn hyblyg os yw digwyddiadau’n galw am hynny.

## Casgliad ac Argymhelliad

* 1. Bod y Cynllun Archwilio yn cael ei gyflwyno i’r Pwyllgor er mwyn iddo ei drafod a’i gymeradwyo.

| **Gweithgaredd** | **Amlinelliad o’r dull archwilio** | **Pryd** | **Ffynonellau** | **Mewnol/allanol** | **Amcangyfrif o nifer y diwrnodau** | **Y cyfarfod ACARAC a dargedir** |
| --- | --- | --- | --- | --- | --- | --- |
| Y Rheoliad Cyffredinol ar Ddiogelu Data (GDPR) | Adolygu cynnydd Comisiwn y Cynulliad o ran cydymffurfio â’r rheoliadau newydd a chynnydd yn erbyn argymhellion blaenorol o ran archwilio. | Ionawr 2020 | Risgiau corfforaethol ynghylch GDPR | Allanol (1) | 5 | Chwefror 2020 |
| Asedau sefydlog | Adolygu effeithiolrwydd trefniadau rheoli mewnol o ran cofnodi a diogelu asedau sefydlog Comisiwn y Cynulliad a chyfrifo am yr asedau hyn.   * Trafod cynnwys rheolaethau dros gofnodi, gwirio a diogelu asedau sefydlog. * Gwaith i gynnwys adolygu a phrofi effeithiolrwydd a chadernid y modiwl ar asedau sefydlog sydd bellach wedi’i integreiddio i System Gyllidebol Microsoft NAV. | Medi 2019 | Y modiwl newydd ar y system NAV wedi’i weithredu ond heb ei brofi ar adeg yr archwiliad diwethaf o’r prif reolaethau cyllidebol. | Allanol | 8 | Hydref 2019 |
| Adolygu newidiadau o ran rheoli prosiectau | Adolygu cynnydd y trefniadau newydd ar gyfer rheoli prosiectau a rheoli newid a gyflwynwyd yng ngwanwyn 2019, ac adolygu effeithiolrwydd y trefniadau hyn.   * Gwaith i gynnwys gwerthusiad o effeithiolrwydd y strwythur newydd, camau i flaenoriaethu prosiectau a’r trefniadau newydd sydd ar waith, gan gynnwys rôl y Bwrdd Gweithredol wrth iddo weithredu fel y Bwrdd Newid. | Mawrth 2020 | Gwaith ailstrwythuro newydd a sylweddol yn ystod y flwyddyn. | Mewnol | 10 | Ebrill 2020 |
| Caffael | Adolygu gweithdrefnau caffael ar gyfer dyfarnu contractau, gan gynnwys:   * Darparu’r dystiolaeth sy’n sail i’r gwiriadau o ran telerau ac amodau cyflogeion ein cyflenwyr. * Gwerthuso dull Comisiwn y Cynulliad i sicrhau bod cyfleoedd o ran contractau yn agored i bawb, er mwyn peidio ag atal cyflenwyr llai a lleol yng Nghymru rhag ennill contractau, boed hynny’n unigol, fel consortia neu drwy rolau yn y gadwyn gyflenwi. Rhoi sicrwydd ynghylch a yw dulliau’r Comisiwn o ran cyflawni hyn yn effeithiol ac yn gymesur, a’u bod wedi’u seilio ar risg. | Awst/  Medi 2019 | Rhagor o sylw ar ein trefniadau ar gyfer caffael a dyfarnu contractau gan Gomisiwn y Cynulliad. | Allanol | 5 | Hydref 2019 |
| Adolygiad capasiti | Archwiliad i drafod effaith yr adolygiad capasiti ac asesu a yw’r newidiadau a nodwyd wedi’u gwneud ac a yw’r buddion cysylltiedig wedi’u gwireddu. | Hydref 2019 | Risg o ran capasiti corfforaethol. | Mewnol | 5 | Chwefror 2020 |
| Absenoldeb oherwydd salwch | Gwerthusiad o effeithiolrwydd y systemau a’r rheolaethau sydd ar waith ynghylch cofnodi absenoldeb oherwydd salwch a’r strategaethau a gyflwynwyd i reoli a gostwng lefel yr absenoldebau yng Nghomisiwn y Cynulliad. | Mehefin/  Gorffennaf 2019 | Gwaith craffu a chwestiynau rheolaidd ar y pwnc hwn gan y Pwyllgor Cyfrifon Cyhoeddus. | Allanol | 5 | Hydref 2019 |
| Cydymffurfio â'r Cynllun Ieithoedd Swyddogol | Adolygu’r camau gan Gomisiwn y Cynulliad i gydymffurfio â’r cynllun ieithoedd swyddogol a’r systemau a ddefnyddir i fesur cydymffurfiad.  Hefyd, gwerthuso gwerth am arian o ran defnyddio cyfieithwyr allanol. | Ionawr 2020 | Adolygiad cydymffurfio – heb ei archwilio ers pedair blynedd | Mewnol | 5 | Chwefror 2020 |
| Busnes y Cynulliad | Adolygiad o’r gwerth am arian a gynigir gan y Gwasanaeth Ymchwil, a fydd yn cynnwys trafod prosesau ariannol y Llyfrgell a phryniant ganddi, gan gynnwys y broses o gyfrifo taliadau ymlaen llaw i lunio rhagolygon cyllidebol cywir a mantoli gwariant yn erbyn y system NAV. | Hydref 2019 | Adolygiad o werth am arian yn unol â Safonau Archwilio Mewnol y sector cyhoeddus a sicrhau bod ymdrin â meysydd busnes y Cynulliad yn parhau’n rhan o’r Cynllun Archwilio Mewnol. | Mewnol | 5 | Chwefror 2020 |
| Seiberddiogelwch | Mae adolygiad blynyddol o reolaethau’r Comisiwn ynghylch seiberddiogelwch yn parhau. O ystyried natur ddeinamig y maes hwn, cytunwyd y dylai fod yn rhan o’r cynllun archwilio blynyddol. | Chwefror 2020 | Risg Gorfforaethol TGCh 16 – Bod y prosesau presennol i nodi risgiau, gwarchod yn eu herbyn ac ymateb iddynt yn methu â diogelu’r Cynulliad rhag seiber-ymosodiadau. | Allanol | 8 | Ebrill 2020 |
| Ad-dalu treuliau Aelodau’r Cynulliad | Adolygu ac asesu’r trefniadau rheoli mewnol ar gyfer ad-dalu treuliau Aelodau yn ystod 2019/20.  Mae’r archwiliad yn ceisio sicrwydd ar y materion a ganlyn:   * bod hawliadau a gyflwynir gan Aelodau yn destun gwiriadau a rheolaethau priodol; * bod taliadau’n cael eu gwneud ar gyfer hawliadau dilys a chyflawn yn unig; a * bod yr Aelodau sy’n gwneud hawliadau yn ystyried gwerth am arian. | Parhaus | Rhan barhaus o’r rhaglen archwilio mewnol – rhoi sicrwydd ychwanegol yn y maes sensitif hwn o ran gwariant gan y Comisiwn yn y dyfodol. | Mewnol | 20 | Drwy gydol y flwyddyn. |
| Gwaith dilynol ar archwiliadau 2018-19 | Gwneud gwaith dilynol ar yr argymhellion a wnaed yn yr Adroddiadau Archwilio Mewnol ar gyfer 2018-19 | Parhaus | Rhan o raglen dreigl flynyddol y tîm Archwilio Mewnol | Mewnol | 5 | Drwy gydol y flwyddyn. |

1. Oherwydd bod y Pennaeth Llywodraethu a Sicrwydd yn gyfrifol am GDPR, mae’n rhaid gosod yr archwiliad ar gontract allanol yn unol â darpariaethau’r Siarter Archwilio Mewnol.**Dyraniad manwl o amser y Pennaeth Archwilio Mewnol**

| **Gweithgaredd archwilio** | **Pryd** | **Amcangyfrif o nifer y diwrnodau** |
| --- | --- | --- |
| Datganiad Llywodraethu Blynyddol a Fframwaith Sicrwydd | Ionawr/Chwefror a Gorffennaf | 5 |
| Gwiriadau ychwanegol i sicrhau ansawdd datganiadau ariannol drafft/y gwaith o lunio cyfrifon | Mai/Mehefin 2020 | 5 |
| Cyngor a chanllawiau ar archwilio i reolwyr a thimau | Parhaus | 6 |
| Gwaith arall ar sicrwydd a llywodraethu | Parhaus | 40 |
| Rheoli’r contract archwilio mewnol | Parhaus | 3 |
| Recriwtio a chyfarfod â Chynghorwyr Archwilio Mewnol, a chynnal y broses gynefino ar eu cyfer | Parhaus | 5 |
| Adolygu gwaith TIAA | Parhaus | 10 |
| Cyfarfodydd y Pwyllgor Archwilio a Sirwydd Risg (paratoadau, cyfarfodydd a chamau gweithredu) | Dyddiadau targed allweddol: Mehefin, Gorffennaf, Hydref a Chwefror | 10 |
| Ymrwymiadau o ran y Fforwm Archwilio Mewnol Rhyngseneddol | Medi, Ionawr a Mawrth | 6 |
| Cyswllt archwilio (Allanol – Mewnol) | Parhaus | 5 |
| Cynllunio ar gyfer 2020-21 | Ionawr – Mawrth 2019 | 5 |
| Hyfforddiant a gweinyddiaeth | Parhaus | 10 |
| Hapddigwyddiadau | Amherthnasol | 15 |
| Cynllun Sicrhau Ansawdd a Gwella | Parhaus | 5 |
| Gwaith mewnol | Parhaus | 50 |
| Cyfrifoldebau rheolwr llinell y tîm Llywodraethu (PMDR, trafod y wybodaeth ddiweddaraf, cyfarfodydd tîm ac ati) | Parhaus | 20 |
| Cyfrifoldebau Pennaeth Gwasanaeth (Bwrdd Rheoli, rheoli risg ac ati) | Parhaus | 20 |
| Cyfanswm | Amherthnasol | **220** |